
Comisia pentru apărare,


ordine publică şi siguranţă naţională.








					A V I Z 





	asupra propunerii legislative pentru modificarea şi 	completarea Legii nr.61/1991 pentru 	sancţionarea 	faptelor de încălcare a unor norme de convieţuire 	socială, a ordinii şi liniştei publice.








	Comisia,cu adresa nr.94 din 12 mai 1997, a fost sesizată, de către Biroul  Permanent al Camerei Deputaţilor, cu dezbaterea şi avizarea propunerii legislative pentru modificarea şi completarea Legii nr.61/1991 pentru sancţionarea faptelor de încălcare a unor norme de convieţuire socială, a ordinii şi liniştei publice.


	În urma examinării propunerii legislative, în şedinţa din 28 mai 1997, Comisia a hotărât, cu unanimitate de voturi, că aceasta nu poate fi acceptată şi propune Plenului Camerei Deputaţilor, respingerea ei pentru următorul motiv:


	- Nu este necesară instituirea unor norme restrictive privind sancţionarea contravenţională a faptei de deţinere şi folosire a categoriilor de arme ce fac obiectul propunerii legislative, deoarece  Legea nr.61/1991, prevede în art.2 pct.8 sancţionarea contravenţională a faptei de folosire a armelor de tir cu aer comprimat, iar regimul juridic al armelor cu aer comprimat sau al altor arme, este prevăzut în legea nr.17/1996.

